ЗАЦВЕРДЖАНА

Рашэнне Кіраўскага раённага выканаўчага камітэта

ІНСТРУКЦЫЯ

|  |
| --- |
| аб парадку арганізацыі і правядзення конкурсу  |
|  |

1. Трагедыя вёскі Боркі параўнальная з Хатынскай. Гэта была адна з самых значных карных акцый супраць мірных жыхароў у гады Вялікай Айчыннай вайны на аккупаванайфашысцкімі захопнікамі тэрыторыі Еўропы.

Мэтай конкурсу эскізных праектаў помніка «Памяці спаленых вёсак Магілёўскай вобласці» з улікам існуючых элементаў у в.Боркі Кіраўскага раёна (далей – помнік), прысвечанага 75-й гадавіне Перамогі савецкага народа ў Вялікай Айчынай вайне (далей – конкурс), з’яўляецца захаванне памяці аб ахвярах Вялікай Айчынай вайны

І прывіццё павагі да гісторыі краіны, выхаванне патрыятычных пачуццяў, пошук найбольш выразнага рашэння помніка.

2. Арганізатарам конкурсу з’яўляецца Кіраўскі раённы выканаўчы камітэт.

3. Конкурс з’яўляецца адкрытым па складзе ўдзельнікаў. Удзельнікамі конкурсу могуць быць фізічныя і юрыдычныя асобы, у тым ліку дызайнеры, скульптары, архітэктары, мастакі, студэнты аріхітэктурных і мастацкіх навучальных устаноў.

4. Інфармацыя аб правядзенні конкурсу размяшчаецца на афіцыйным сайце Кіраўскага раённага выканаўчага камітэту і ў сродках масавай інфармацыі і змяшчае звесткі аб конкурсе, яго ўмовах, крытэрыях і парадку ацэнкі прадстаўленых удзельнікамі матэрыялаў, парадку і тэрмінах абвяшчэння вынікаў конкурсу, а таксама іншыя неабходныя звесткі.

5. Конкурсныя матэрыялы павінны быць прадстаўлены ў адпаведнасці з пунктам 14 Палажэння аб парадку стварэння (рэканструкцыi) i прыёмкi твораў манументальнага i манументальна-дэкаратыўнага мастацтва на тэрыторыi Рэспублiкi Беларусь, зацверджанага пастановай Савета Міністраў Рэспублікі Беларусь ад 19 верасня 2008 г. № 1372.

6. Кампазіцыйнае выкананне помніка павінна быць вытрымана ў найлепшых традыцыях класічнага і нацыянальнага манументальнага мастацтва, з распрацоўкай планіровачнага рашэння прапанаванай тэрыторыі і ужо існуючых аб’ектаў (фотаматэрыялы існуючых аб’ектаў, ланшафту прыкладаюцца).

Кошт памятнага знаку вызначаецца аўтарам з улікам кошту матэрыялаў і ўстаноўкі.

7. Для прыняцця ўдзелу ў конкурсе ў тэрмін да 15 жніўня 2019 г. уключна падаецца заяўка па форме згодна з дадаткам да сапраўднай Інструкцыі па адрасе: г. Кіраўск, вул. Кірава, д. 80, каб. 52, аддзел ідэалагічнай работы, культуры і па справах моладзі Кіраўскага райвыканкама, кантактны тэлефон + 802237 79 143.

Конкурсныя матэрыялы павінны быць прадстаўлены ўдзельнікамі конкурсу не пазней 17.00 15 верасня 2019 г. па адрасе: г. Кіраўск, вул. Кірава, д. 80, каб. 52, аддзел ідэалагічнай работы, культуры і па справах моладзі Кіраўскага райвыканкама, кантактны тэлефон
+ 802237 79 143.

8. У мэтах захавання ананімнасці аўтараў конкурсныя матэрыялы прадстаўляюцца пад чатырохзначным нумарам, які ўказваецца на ўсіх матэрыялах у левым верхнім вугле, а таксама на канверце.

У запячатаны канверт удзельніка конкурсу ўкладаюцца інфармацыйны ліст, які змяшчае прозвішча, асабістае імя, імя па бацьку (калі такое маецца), а таксама адрас і кантактны тэлефон удзельніка альбо калектыву ўдзельнікаў конкурсу.

Пры парушэнні ўмоў конкурсу і правіл афармлення і прадстаўлення конкурсных матэрыялаў праект не разглядаецца.

9. Конкурсныя матэрыялы разглядаюцца журына закрытым пасяджэнні не пазней 20 верасня 2019 г.

Склад журы конкурсу зацвярджаецца распараджэннем Кіраўскага раённага выканаўчага камітэту.

10. Рашэнне прымаецца ў прысутнасці не менш паловы складу журы адкрытым галасаваннем простай большасцю галасоў прысутных. Пры роўнай колькасці галасоў «за» і «супраць» голас старшыні журы з’яўляецца вырашальным. Рашэнне журы афармляецца пратаколам, які падпісваецца ўсімі членамі журы, якія прынялі ўдзел у галасаванні.

11. Крытэрыі ацэнкі эскізных праектаў:

адпаведнасць умовам конкурсу;

высокі прафесійны ўзровень;

выкарыстанне арыгінальнага рашэння;

адлюстраванне найбольш выразнага вобраза.

12. Канверты ўдзельнікаў конкурсу распячатваюцца пасля вынясення рашэння журы па выніках конкурсу.

13. Рашэннем журы вызначаецца эскізны праект, які заняў
1-е месца, і пераможца (аўтар гэтага эскізнага праекта).

14. Вынікі конкурсу публікуюцца ў тыднёвы тэрмін пасля вынясення рашэння журы на афіцыйным сайце Кіраўскага раённага выканаўчага камітэту.

15. Пераможца конкурсу атрымлівае права на стварэнне памятніка ў адпаведнасці з заканадаўствам.

16. Паштовыя і іншыя выдаткі ўдзельнікаў конкурсу аплачваюцца за іх кошт.

17. Пасля заканчэння работы журы конкурсныя матэрыялы вяртаюцца ўсім удзельнікам конкурсу.

 Дадатак

да Інструкцыі аб парадку арганізацыі і правядзення конкурсу эскізных праектаў помніка «Памяці спаленых вёсак Магілёўскай вобласці» з улікам існуючых элементаў у в.Боркі Кіраўскага раёна

Форма

Кіраўскі раённы выканаўчы камітэт

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

прозвішча, асабістае імя, імя па бацьку (калі такое маецца), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

тэлефон

ЗАЯЎКА НА ЎДЗЕЛ У КОНКУРСЕ

Прашу ўключыць мяне ў спіс удзельнікаў конкурсу эскізных праектаў помніка «Памяці спаленых вёсак Магілёўскай вобласці» з улікам існуючых элементаў у в.Боркі Кіраўскага раёна, прысвечанага 75-й гадавіне Перамогі савецкага народа ў Вялікай Айчынай вайне.

Абавязуюся прадставіць конкурсныя матэрыялы не пазней 17.00
15 верасня 2019 г. па адрасе: г. Кіраўск, вул. Кірава, д. 80, каб. 52, аддзел ідэалагічнай работы, культуры і па справах моладзі Кіраўскага райвыканкама.

З умовамі конкурсу азнаёмлены і згодны.

\_\_\_\_\_\_\_\_\_\_\_\_\_\_                      \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

ініцыялы, прозвішча подпіс дата